Lo-Renz-O/malagasy-sentence huggingface dataset:
Ny kristiana dia mino tanteraka fa andriamanitra no mpandahatra sy mpandidy ny fiainan-janak’olombelona. Koa ny fahendrena tsara indrindra dia ny manaiky izany fitondran’andriamanitra izany, na tsara io na heverina ho ratsy. Hoy i harioley milaza izany ry ray! Anao ny didy sy fahefana koa! Alahatrao ny andron’ny zava-baovao anao ny fahendrena! Fitondrana soa ekenay olonao
Azo lazaina fa ratsy tsinjara ny fipariahan’ny mponina manerana ny faritra vakinankaratra. Hita fa be loatra ireo voasarika ao antsirabe i, izay manana ny velaran- tany kely indrindra. Vitsy kosa ny isan’ny mponina ao betafo, izay manana ny velaran- tany be indrindra. Ny fanisam-bahoaka natao ny taona 2002 dia nahitana fa 3,05 ny taham- pahaterahana ao amin’ny faritra. Ny taham-pahafatesana kosa dia 0,55
Fampianarana. Izay no voninahitra tena mendrika ny tompony hoy ilay solon-tenem- panjakana nanolotra ny mari-boninahitra 25 toy izany koa ny officier des palmes academiques nomen’ny repoblika firantsay azy noho ny zava-bitany ho an’ny kolontsaina firantsay. Tsy nangatahiko, na nanaovako hevitra hahazoana azy itony mari-boninahitra itony, ary tsy iheverako izay voninahitry ny tenako. Tiako ho fantatry ny mpiray firenena amiko kosa anefa mba hampisy lanja ny teniko sy ny soratro, ary izay asa ataoko ho fanasoavana ny firenena malagasy izay fireneko , hoy ny teniny tao amin’ny fanompoana mahasambatra.
Manao litorjia, mivavaka alohan’ny hanomboana ny fotoana fankalazana fangataham-pitahiana mihira midera sy mangataka fitahiana amin’ny kristy manamasina ny mofo sy divay eo anoloan’ny alitara ka zaraina amin’ny mpino kristianina ho fahatsiarovana ny rà sy ny tenan’i kristy teo amin’ny hazo fijaliana. Fampitan-kafatra mpino ny razana? Voronkobokobona? Ndrianam panjaka? Andriamanitra mpino kristianina? Pasitera? Kristy mpanjaka? Andriamanitra
Takaitra navelan’ny fahafatesana ny fahakambotiana. Tsy noraharahiny akory na dia mbola kely aza ny zaza, izay mbola mila ny ray aman-dreniny ho mpitaiza sy mpiaro azy. Vao herintaona monja ilay zaza dia nosomparan’ny fahafatesana ny reniny. Tsy naharitra ela akory dia efa nandao azy indray ilay ray natao ho andry iankinana dada vato namelana, matin’alahelo teny naripany avokoa na ny ray na ny renin’ireto zaza, hany ka ny zoky no nisolo toerana azy amin’ny fikarakarana ny zandry.
Anjara asa fampivelarana ny fanontaniana apetraky ny mpampianatra dia mampivelatra ny mpianatra amin’ny tontolo ivelan’ny tenany ary manefy azy haneho hevitra sy handray andraikitra. Ny fanehoan-kevitra am-bava na an-tsoratra dia manaitaitra ny mpianatra haneho ny maha-izy azy sy ny fomba fijeriny. Ny vakiteny ihany koa anefa dia efa fampivelarana ny mpianatra haneho ny talentany toy ny antsan-tononkalo.
Araka izany, tsy ny hampandroso ny toe-karena malagasy akory ny fijoroan’ny orin’asa tahaka itony afaka haba itony. Toa natao mba hanatevenanana ny haren’ny vahiny fotsiny izy ireny. Nampiasaina ho fitaovana ny malagasy mba hampitombo ny haren’ny hafa fa tsy ny azy velively. Nizaka ny tsy eran’ny aina tokoa izy ireo tamin’izany.
Raha natao hanentanana ny zatovo hazoto hiasa dia tantara mifanaraka amin’izany no atao. Tantaran’olona kamo, ka zary sahirana lalandava eo amin’ny fiainana no atao raha fananarana olona mpandainga dia tantaran’olona nitodian’ny lainga nataony no atao sasaja. Maro ny andraikitra raisin’ny sasaja eo amin’ny fiainam-piarahamonina anta ala.
Fikarohana tetika sy paika manampy amin’ny fianaran-desona araka ny hita tamin’ny ankamaroan’ireo mpianatra, dia ny tsy fahaizany miana-desona no tena lesoka. Misy izy ireo no nilaza fa mba mianatra ihany, fa tsy mahatadidy. Indro àry misy fomba fahaiza-mitadidy nosoratan’i rakotondranaivo andré48, atolotray ho an’ny mpianatra eto. Ny fomba fahaizana mitadidy 1- ataovy izay fomba hitiavanao izay ampianarina anao 2- aza manaiky lembenana, fa miadia hevitra amin’ny namanao na amin’ny mpampianatra. Esory ao an-tsaina ny hoe izaho ve hahay noho ny mpampianatra no hiady hevitra aminy. Ataovy amin’ny saina maha- te ho tia sy mahalala fomba, tsy mitratrevatreva 3- rehefa mihaona amin’ny namanao, dia ataovy ady hevitra eny an-dalana, na eny an-tanàna, izay nianarana tany an-tsekoly mba hahazo toerana tsara ao an-doha ivelomy mihitsy izay zavatra ampianarina, izany hoe ampiharo amin’ny fiainana an-davanandro 4- raha hianatra teny vahiny, na lesona atao tsianjery ianao, dia izao no fomba tsara hitadidiana azy miteny mafy mba handraisan’ny sofina anjara hanamora ny fitadidiana azy mémoire auditive jereo tsara, diniho tsara ny soratra na ny sarin’izay zavatra ianaranao tsipelina sy sary fa hanampy anao amin’ny fitadidiana koa ny masonao mémoire visuelle ianaro soratana tsy an-kijery izay nianaranao teo, akombony aloha ny boky, dia ampitahao aminy avy eo izay voasoratrao. Raha zavatra azo raisina no ianarana, dia ampiasao ny tanana tsapao, batao, safoy, lanjalanjao, hahitanao izay mampiavaka azy amin’ny zavatra hafa mitovy karazana aminy, hampitahainao azy amin’izay voalazan’ny boky. Raha azo atao aza, dia andramo amin’ny lelanao fa tsy poizina , na fofony raha
Tsy maintsy ampifandanjaina ny fitaovana ampiasaina ao aminrny boky. Tsara raha ireo lahatsoratra tena ilaina no atolotra ary ampy sy feno ny tahirin-kevitra momba azy. Azo atao ny manolotra lahatsoratra na tahirin-kevitra mivoaka aminrny vaninandro ankehitriny. Ferana ary atao mitovy ny isanrireo lahatsoratra andalinana ny zana-taranja literatiora sy riba. Momba ny lohahevitra kosa, dia azo atao ny mampiasa ireny tenina mpanoratra na ohabolana samihafa ireny. Ny fomba fametrahana ny sary
Lohateny takila tovana i tononkalo 164 fisarahana 165 tsy niova aho 166 andriamanitra ô, tahio ireo vehivavy 167 ilay mpangala-badin’olona 168 impiry 170 voady omeko anao 172 mamiko 174 tovana ii angano 175 ireo atody mahagaga 176
Tsy mijanona teo amin’ny fitanisana ihany ny fampifandraisana fa mipàka hatrany amin’ny ady sy fiarovana ny mba tsy hisian’izany fanimbana ny tontolo iainana izany. Maneho izany ity tononkalo iray ity roa ny avivavy, telo fangady sola daholo sy mangadihady hatramin’ny ala lazaina fa fady. Telo fangady efa-drofia. Misonenika ery ny fon’ny tsy tia fa lany tamingana ireo bibidia dimy emboka eni-mangamanga.
Fantatra fa osa ara-toe-karena rasela. Ny fehezanteny maneho tsara an’izany dia sahirana rasela. Manoloana ny fahalalaham-pomba anefa, dia nohalefahiny ny fomba filaza azy amin’ny fampiasana verin-droa izay anehoana fanakaikezana toetra iray, araka izao fandaharana miabo izao tsy sahirana sahirankirana sahirana tena sahirana. Mihoatra noho ny tokony horaketiny izany ny hevitr’ilay fehezanteny, araka ny lalanan’ny litote marihina fa matetika dia ampiarahina amin’ny tambinteny ihany ny fanaovana verin- droa, tahaka ny ampiasana ny loatra miaraka amin’ny fandavana. Lazao haingana fa maimaika ihany aho , hoy ratovo tamin-dranivoaly ao amin’ny fizarana 2-fisehoana v tak. 29 raha tsy ampiharina ny lalanan’ny litote izany, dia hisy fifanoherana eo amin’ny tapany voalohany lazao haingana sy ny tapany faharoa maimaika ihany aho 1.3.3.5. Ny lalànan’ny fahalianana
Ireo fikambanana tsy miankina amin’ny fanjakana vokatry ny fanomezan-dalana ny sehatra tsy miankina handraharaha eo amin’ny fampandrosoana dia nahitana maro izy ireny tao amin’ny faritra vakinankaratra. Ireto avy ireo fikambanana tsy miankina amin’ny fanjakana efa nisehatra tamin’ny fampandrosoana tao amin’ny faritra vakinankaratra sampan’asa momba ny fampandrosoa fjkm saf fjkm fikambanana tsitsy fiaro ala malagasy fanilon’i madagasikara fim vondron’asa fanatsarana ny fivelomana voafafi nature et progrès madagascar n et p institut de recherche et d’application des méthodes de développement communautaire iredec association pour la valorisation d’extension et l’aménagement de la moyenne mania
Fomba iray ambaran’ny mpamoron-kira hitsimbinana na hiarovana ny aina eto, dia ny fisorohana mialoha ny loza mety hitranga toy ny safo-drano; fandadian’ny trambo. Ny mahery tsy maody tsy ela velona , hoy ny fitenenana. Noho izany, dia mila miomana mialoha foana amin’izay mety hitranga, indrindra raha mety ho loza izany. Mbola manana hevitra hafa ihany koa ny mpamoron-kira sasany mikasika ny fomba hitsimbinana na hiarovana ny aina. Izao no voalazan’i justin rajoro ao amin’ny tononkirany fantaron’izay manam-bola, raha mbola tsy lany ny harena; ny mandany mora! Fantaron’izay tsy mitsitsy, tsy mihevitra ny andro any aoriana, fikaramana misy fetra, ny harena no fongana aloha. Mitsitsia ka aza mandroba zareo, raha lany kosa ny vola, dia tratry ny fahoriana. 263
Azafady t91 117 raha nisy fahadisoana a voatefy fa tsy nahiko, b kanefa nahadona a ny hambonao tanaty; d anaovako azafady e ho vonjin’ny fanahiko b ’ndrao raisinao sahady e ho ota mahafaty. D ny fipetraky ny rima ao amin’ity rima hafa ity, dia toa misafotofoto be ihany. Miady rima ilay tononkalo nefa toa tsy misy lalàna raikitra narahina tamin’ny fametrahana azy. Toa maneho fisafotofona toe-javatra izay heverina fa nanjo ny mpanoratra fahazaza ny fisafotofoton’ny rima hita amin’ireny. Ny fandrafetany tononkalo amina rima hafa , dia azo itarafana ny faniriana mihafitra any am-parahatony any hiala amin’izay toe-javatra namatopatotra ny fony fahazaza.
Madagascar programme ou curriculum ? Une étude de documents actuels dont disposent les enseignants, montre qu’il s’agit à madagascar essentiellement de programmes qui présentent, pour chaque année scolaire des contenus, des matières à enseigner, répartis par semaine. Il est probable que l’enseignement n’échappe pas aux dysfonctionnements constatés ailleurs dans l’application du programme dans les classes. S’orienter progressivement vers la construction d’un curriculum serait un moyen efficace pour augmenter la qualité de l’enseignement malgache.
Tsy maintsy misy todiny ny zava-drehetra, ary tsy ianao ihany no hiharan’izany, fa ny taranakao rehetra , hoy ratrema william, v. A, tak.27 izay nanao ny tsara, dia ho tsara ny fiainany, ary tsy ny fiainany ihany, fa hatrany amin’ny fiainan’ireo ho solofo sy dimbiny. Izay nanao ny ratsy kosa, dia ho ratsy fiafara hatramin’ny taranany. Izany no mahatonga azy hanamafy, fa izay rehetra atao, na tsara, na ratsy dia mety hanody amin’ny tena, na amin’ny olona akaiky ny tena na ho ela na ho haingana , v. A, tak.95 hanohizana ny fanadihadiana àry, dia horesahina ny fiantraikan’ireo zava-misy eo amin’ny isam-batan’olona. Ny tsirairay mantsy no beazina raha hampandroso ny fiarahamonina sy ny firenena. Koa atomboka amin’ny mety ho fiantraikan’ireo lafin-javatra manahirana izany, ary hofaranana amin’ny fampahafantarana ny mety ho vokatra entin’ireo endri-javatra mahavelom-bolo. 2.3.1. Ny fiantraikan’ireo lafin-javatra manahirana
Ny vehivavy mpamboly indray dia tokony hihinana roa kapoaka isan’andro ka ny iray tapa-kapoaka maraina, ary ny ambiny zarainy roa mitovy toy ny teo ho antoandro sy hariva. Ny tena olana amin’ny sakafo malagasy, hoy izy, dia mihinana izy rehefa misy eo aminy, ary tena mihinana amin’ny fotoana rehetra, tsy mba misy fandanjalanjana ka manjary marisarisa ny ara-pahasalamana. Napetrany tsara tamin’izany aza fa ny tsy fahampian’io fatra io eo amin’ny hanina hanin’ny tsirairay isanandro no antony tena ilazana fa tsy ampy sakafo ny malagasy. Izany hoe ny vary no tena atao hoe hanina teo amin’ny malagasy ka rehefa tsy misy ny vary dia tsy misy ny hanina izay. Ary rehefa tena tsy misy tokoa ny hanina dia ny hanimainty, araka ny efa voalaza ombieny ombieny, no manampy ny olona ary ny tena mamonjy ny vahoakan’i manjakandriana amin’izany dia ny mangahazo maina. Inty kosa misy renim-pianakaviana14 iray niezaka nanome ny heviny momba ny sakafo tokony hohanin’ny olona isan-tsokajiny. Tokony hihinam-bary intelo isanandro ny olona, hoy izy, ny maraina vary sosoa na vary amin’anana, ary ny antoandro sy ny hariva vary maina. Fafana 24 ny maraina
Anjaran’ireo ao amin’ny trano famoaham-boky no manao ny tetikasa amin’ny famoronana boky. Mijery sy mamantatra izy ireo raha misy ny kilasy na ny mpampianatra mila izany; mitady ny mpanoratra izay heveriny fa mahatanteraka izany izy mandray ny asa soratr’ireo mpanoratra izay tonga eo aminy ihany koa anefa izy ireo. Ny edisiona no manampy ny mpanoratra hamoaka ny asa sorany, na mandray ny sora-tanany ka manatsara izany , mialoha ny hamoahana azy. Manana kômisiôna maromaro mandrafitra azy ny edisiona amin’ny fanatanterahany ny asany. Samy manana ny andraikiny tandrify azy avy ireo misy ireo mandinika ny asa soratry ny mpanoratra misy ny mijery ny teny malagasy ao anatin’ny asa soratra , mandinika ny hakantony sy ny hafonjany ; mba ho mendrika izany, fa tsy atao peta- toko misy ireo manatona tekinisianina , ohatra mila boky , dia izy no mitady izay mpanoratra heveriny fa afaka manao izany.
Voalazan’i e. D. Andriamalala 93 fa nizara ho andiany efatra izy ireo isaky ny alatsinainy. Misy ny fifaninanana, ka samy niezaka namorona zavatra tsara hatrany izy ireo mifandimby manao sarisarim-pampisehoana, izay sady fianarana no fialam-boly. Ventesina ao am-pianarana aloha ireny tononkalo ireny, ary avy eo dia avoaka an-gazety, toy ny fandrosoam-baovao ; kintan’ny maraina, takariva. Araka ny nambaran’ny mpanolotsaina sy ny fiainana manao hoe hatrany am-piandohana ka hatramin’izao dia manandratra ny teny malagasy ny sekoly protestanta, ary lohalaharana amin’izany ny sekoly paul minault 94 nampivelatra an’i j. Nalisoa ravalitera ho mpanoratra sady ho mpandala ny maha malagasy izany. Teo ihany koa ny tily, nampivelatra ny masom-panahiny, ka amin’ny alalan’ny tononkira no anehoany izany. Porofon’izany ny nanokanany toko iray miavaka tsara ny ainga ho an’ny tily ; vavaka ; fiangonana , ao amin’ny boky tapa-porohana izay nosoratany. Noho ny toe-draharaham-pirenena, dia mbola nampirehitra ny hafanam-pony koa ny fikambanana misy azy. Toy ny f. A. E. M. Sy ny a. L. Ka nahatonga azy hiloa-bava hoe efa tonga ny fotoana ahatsiarovan’ireo mpianatra ny adidy miandry azy efa tonga ny fotoana
Ny tanjaky ny hangovon’aratra misy sy jifaina ho an’ny mponina mitotaly 149 421 kwh ny hangovon’aratra omen’ny jirama ho an’ny faritr’alaotra mangoro manontolo. Ny 71,6 an’io dia saika jifain’ny disitrikan’amparafaravola. Ny an’ny distrikan’anosibe an’ala anefa dia 0,1 fotsiny amin’ny hangovon’aratra ampiasain’ny faritra no mba hany misy mipetraka any an-toerana.
Ny tanjon’ny ceres amin’ny ankapobeny dia manao izay hahatafita ireo mpianatra heveriny fa tokony hahomby eo amin’ny fianarana, araka ny hita ao amin’ny hoe ny fikambanana promes dia manome aina ny ’’fandaharana asa ceres’’, ka ny tanjona dia ny famelana ny tanora tantsaha niangaran’ny vintana sahirana manana otrikery tsara ara-tsaina sy ara-panahy mba hahomby eo amin’ny fianarany 48. Ny ceres izany dia miezaka ny hanampy tanora tantsaha ho tafita eo amin’ny fianarany. Amin’ny alalan’io fanampiana tanora tantsaha io , ny ceres dia mikendry ihany koa ny hampitombo ny taham-pahombiazan’ny mpianatra. Tsapan’ny ceres mantsy fa ambany dia ambany ny taham-pahombiazan’ny mpianatra any ambanivohitra any ambanivohitra malagasy dia mpianatra iray any amin’ny kolejy , mpianatra 1 ao anatin’ny 100 no tonga eo amin’ny bakalôrea maro ny 48 ceres, op. Cit, tak 2 l’association promes anime le ’’programme ceres’’ centres de renforcement educatif et scolaire avec pour objectif de permettre à des jeunes ruraux défavorisés dotés d’un bon potentiel intellectuel et moral de réussir leurs études
Ny mpiara-miasa amin’ny lycée ambohimanambola ny ministeran’ny tontolo iainana no miara-miasa amin’ny sekoly izay manampy azy amin’ny fampidirana rano eny an-toerana. Io ministera io moa dia mitady fiaraha- miasa amin’ny sekoly izay mila izany ka izany no mahatonga ny fifandraisana teo amin’ny roa tonta. Izay ny mahakasika ny fahasamihafana teo amin’ny lafiny fitantanana, ny azo ambara dia ny traikefa ananan’ny sekoly no nampisy ny elanelana teo amin’io lafiny io, koa inona indray kosa no mety ho anton’izany raha ny lafiny fampianarana ny zana-taranja riba kilasy voalohany raha mbola ny zava-nisy teo amin’ny lycée andoharanofotsy sy ambohimanambola ihany no jerena?
Vatsy 1 ho vatsy anie ny boky soratako ho anao ho vatsy sy ho rano angamba tsy hahavoky 5 fa misy lesoka ao k’izay tsara, tano. Ho vatsy anie ny boky hitondra fiononana sy risika hatrany 10 ho tanjona sy toky hahazoa-miomana fa fandrika ny tany. Ho vatsy ho an’ny saina ho hevitra sy andry 15 na dia tsy tanteraka hamelombelona aina ’zay tsy tafandry mandry hanohana ’zay reraka. Ho vatsy anie ny boky 20 avelako ho anao fandraisako anjara tsy hanin-kahavoky fa misy lesoka ao ka tanonao ny tsara .
Dahalo ny poeta ! ! Dia akorao lalandava hoe miteniteny foana sy mirediredy lava ! Izy mantsy tsy mba moana fa miteny ny afenina teny sarotra tenenina mihiaka mampitsangam- bolo midradradradra hampijoro ka manaitra ny marenina fahavalo ny poeta ! Ka ataovy hoe adala ! Rehefa miady sy misetra lalan-tsarotra malama tsy mba sahin’ ny rehetra .
Fitiavana hatrany hampitombo ny fahaizana amam-pahalalana ananana ary indrindra fahaiza-maneho fa mahafehy ny fahalalana ampitaina, kendrena ho tanteraka izany mandritry ny fampitam-panabeazana. Mandalo dingana maro ny mpanabe sy ny beazina mba hahombiazana amin’izany. Dingana arahina ny fametrahana tanjona mialoha ny anatanterahana hetsika iray. Omanina ny tetika amam-paika na fomba fiasa mahomby itondrana ny fanabeazana. Ampiharina sy ampifanarahana amin’ny tontolom-piarahamonina mamolavola azy izany ary tsinjovina indrindra ny toetra amam-pihetsika. Aseho mandritry ny fanatontosana izany ny
Tsy mbola hita na heno mihitsy, mialoha ny fivoahana. Ilaina koa izany mba hahafahana miomana sahady amin’ny endri-panontaniana tokony hapetraka, mba hampahomby ny fianarana atao. Mandritra ny fivoahana kosa, mba hampahomby ny asa fianarana atao, dia misy ny serasera atao. Misy hatrany ireo olona mpanazava sy mpitari-dalana, amin’ireny fitsidihana na fanadihadiana ireny, ka miainga amin’ny fanazavana omeny no miteraka ny fanontaniana samihafa manodidina ny toe-javatra hazavaina. Amin’ireny, mandray naoty hatrany ny beazina mba hiraketana an-tsoratra ny fanazavana na mandray feo sy na sary. Famolavolana ny beazina hahafolaka ny serasera avokoa izany. Rehefa aorian’ny fivoahana kosa dia misy tatitra atao ahafaha-manombana hoe hatraiza ny tahan’ny fahombiazan’ny fivoahana? Inona avy ireo fahalalana voarakitra ka tokony halentika tsara na ireo madilana tokony hotentenina sy tokony hohalalinina? Mazàna no atao an-tsoratra ireny, nefa azo atao ihany koa ny manatanteraka izany am- bava na an-tsary na an-tsary mihetsika. Ambonin’izany, ny fampianarana ivelan’ny rindrina efatra dia natao indrindra, mba hahafahan’ny beazina mampifandray ny fampianarana teorika amin’ny zava-misy marina eo anivon’ny tontolo sy iainan’ny olona ao anaty fiaraha-monina, amin’ny ankapobeny. Mety ho fototra enti-manorina ny fahalalana any an-dakilasy koa izany. Any an-dakilasy tokoa dia fampianarana miendrika eva no omena ny beazina, fa rehefa mirotsaka eny anivon’ny fiarahamonina sy eny anivon’ny tontolo izy, dia afaka mahita, mahatsapa ary miaina ny tena zava-misy amin’ny endriny marina sy ny iainan’ny olona azy. Mety ho hita eny koa ny ho fivoaran’izany na ny mifamadika amin’izay. Vokatr’izany, ny fanatanterahana fampianarana eny anivon’ny tontolo dia asa fandeteham-pahalalana sy fototra ahitana fahalalana vaovao, ary indrindra sehatra iray ahafaha-mikirakira ny teny amin’ny endriny rehetra.
Miray hevitra amin’ireo mpitolona ho an’ny tanindrazany i robena ny tenany manokana izao, dia tsy manaiky ny maha-jiolahy ireto omena anarana hoe mpikomy, fahavalo, mpanani-bohitra, sy ny sisa ambony lavitra noho izany aminy ny anarana mendrika hatolotra azy ireo mahery fo, vitasorona tak230
Hono , ho aho , rampijeritaniavoavaratra, malonilonim-piahavanana va ianao no dia manao tsindry hazo lena ny kamboty? Ny fihavanana ho’aho tsy azo vidina. Sodokan’ny fitiavam-bola , volombodin’ny mosavy ve , no tsy mahatam-bava , ka manivaiva fa ny havan-dratsy tsy mahaleo ny sakaiza tiana ? Ny tsikalakalan-karena koa , ramanana havako, ka manam-pahalaniana , fa ny tsikalakalam-pihavanana maharitra tsy manam-paharetana. Ny fitia mifamaly an-tsitra-po mahatsara fihavanana. Tsarovy anie rabehaitraitra malaza , fa raha revom-potaka , rano no manala ; raha revon-teny , vava no manala ; fa raha revon’alahelo ny havana no itarainana. Jereo ihany lahy ny madinika ! Tandremo ny manao fitia varavarana , tiana ihany ka atositosika , na fitia paraky , ka hatreo am-bava no ho miakatra ihany. Indrindra ny manao fihavana-molotra , tezitra vao mifanatona , fa tsy ho tratry ny hafa tsy akory. Izao isika izao anie no maty iray fasana , velona iray trano ; sady iray donak’afo no iray dinidinika maso sy orona , ka alahelo no iraisana trano atsimo sy avaratra , ka izay tsy mahalena no ialofana raha sitrakao e! Ny vorom-potsy mahalala havana , mba lazalazao amin- dramatimboninahitra lahy, ka sahy manao tsinontsinona ny nahitana masoandro sy nanozon-koditra ireo havan’ory ; izao dinika sy tafa izao , fa ny maty aza anie hoe te ho maro ; ny mita be tsy lanin’ny mamba ny hazo tokana tsy mba ala , ary tondro tokana tsy mahazo hao olon-drery anie tsy mba vahoaka , ary izay be no basy. Averimbereno eo aminy, mba hieritreretany , lafim-bato , vato ; lafin- kazo , hazo ; lafin-kavana , havana. Setriny
Ankoatra ireo olana maro izay voalaza teo aloha ireo, dia lazaina fa manana ny anjara toerany ihany koa ny mpianatra manoloana ny tsy firindran’ny fampianarana taranja malagasy. Efa natsidika tany aloha ny hevitry ny mpianatra manoloana ny taranja malagasy. Efa voalaza tamin’izany ihany koa ny antony sasany miteraka izany tsy fahalianana izany. Tsy hiverenana intsony ireo fa antony hafa indray no haroso manaraka eto. Hotsinjaraina toy izao manaraka izao ny momba izany. A antony eo amin’ny fiainana andavanandro.
A, tak.18 and 1 ireny voambolana mandoko ny zava-boary ireny, dia midika fa soa sy meva ny nosintsika, ary manana ny maha-izy azy. Mitaona ny saina hitia sy hiaro ny tanindrazana araka izany, ny fampiasan’ny mpanoratra azy ireny ao anaty asa soratra. 28- ny voambolana avy ao amin’ny baiboly
Loharano ny mpizatra asa, desambra 2019 misy tsy fahombiazana ateraky ny fomba fampianarana mifantoka amin’ny lesona tolotra ka nanintona ireo mpandalina ny fanabeazana hikaroka izay mahasoa kokoa ny beazina. Vahaolana amin’izany ny fampianarana mitodika amin’ny fampandraisana anjara ny mpianatra manome vahana ny pedagojia vaovao pedagogie nouvelle eto ary dia asongadina amin’ity asakaroka ity fa ny fampitodihana ny fampianarana amin’ny mpianatra no lalana iray hahafahana manatontosa izany. Ka io
Fihirana mitantara tantara ao amin ny baiboly manao angano sy ankamantatra mahay vonjy taitra kaikitry ny biby, ditsoka, ran orona, may manasa fanamiana mampilalao mampianatra hira skoto koja madinika mipasoka manazava ny atao hoe voronkely misoron afo manjaitra kitapo kely asina fitaovana manao lasopy sy confiture mahafantatra ny fetim-piangonana
Comment lire ces programmes ? Profil de sortie du lycée. Ity farany ity ihany no nadika amin’ny teny malagasy endriky ny mpianatra nahavita ny ambaratonga fahatelo. Momba ny taranja malagasy manokana, hita isaky ny kilasy ihany koa ny tanjon’ny taranja sy ny tanjon’ny fampianarana ny taranja malagasy ao amin’ny ambaratonga fahatelo. Ireo voatanisa ireo, dia iombonan’ny kilasy faharoa, voalohany, famaranana.
Maro ny zava-nisy teo amin’ny sehatra iraisam-pirenena nandritra io vanim-potoana io. Nisy akony teo amin’ny fiainam-pirenena malagasy izany, na teo amin’ny lafiny pôlitika na teo amin’ny lafiny ara-toe-karena na teo amin’ny lafiny ara-piaraha-monina
Pierre bonte, michel izard, dictionnaire de l’ethnologie et de l’anthropologie, le patriarcat désigne une forme d’organisation sociale et juridique fondée sur la détention de l’autorité par les hommes 5 le terme patriarcat trouve son origine dans l’ancien testament et désigne l’étendue du territoire soumise à la juridiction d’un patriarche, terme qui désigne ici le chef de famille. Url
Ambaran’ny mpanoratra eny am-piandohana fa mihahenjana ny fanenjehana ny mpioko tamin’ny faramparan’ny taona 47 112. Tsy maintsy nandray fepetra hentitra sy henjana ny fanjakana mba hamerenana ny filaminana. Telo lehibe ny fepetra noraisina tamin’izany dia ny fanaovana andrimaso ny ala sy ireo toerana rehetra mamofompofona fikomiana. Manaraka izany, ny tsy fahazoana mitazona zava-maranitra ao an-trano